
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 564 

30 Ιουλίου 1998 


Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αοιθ. οικ. 178 

Έγκριση Πολεοδομικής Μελέτης Επέκτασης του σχεδί¬ 
ου πόλεως Ρόδου περιοχή «Ροδοπούλα». 

Ο ΓΕΝ. ΓΡΑΜ. ΠΕΡΙΦ. ΝΟΤΙΟΥ ΑΙΓΑΙΟΥ 
Έχοντας υπόψη: 

1. Το Ν. 3200/55 «περί διοικητικής αποκέντρωσης» ό¬ 
πως τροποποιήθηκε και ισχύει. 

2. Τις διατάξεις του Ν.Δ/τος της 17.7.1923 «Περί σχε¬ 
δίων πόλεων» (ΦΕΚ 228Α) όπως μεταγενέστερα τροπο¬ 
ποιήθηκαν και συμπληρώθηκαν. 

3. Τις διατάξεις του Ν. 1337/1983 (ΦΕΚ 33Α') «Επέκταση 
των πολεοδομικών σχεδίων οικιστική ανάπτυξη και σχετι¬ 
κές ρυθμίσεις». 

4. Τις διατάξεις των άρθρων 6, 7, 8, 9 και 16 του Ν.Δ. 
1577/1985 «Γενικός Οικοδομικός Κανονισμός» όπως τρο¬ 
ποποιήθηκε μεταγενέστερα. 

5. Το εγκεκριμένο σχέδιο πόλεως Β.Δ. 24.10.63 (ΦΕΚ 
177 Δ’) όπως τροποποιήθηκε μεταγενέστερα. 

6. Το άρθρο 7 του Ν. 2508/97 (ΦΕΚ 124Α’) «Βιώσιμη οι¬ 
κιστική ανάπτυξη των πόλεων και οικισμών της χώρας». 

7. Το άρθρο 3 του Ν 2242/94. 

8. Την υπ’ αριθ. 382/97 ομόφωνη απόφαση του Δημ. 
Συμβουλίου Ρόδου. 

9. Την υπ' αριθ. 523/12.12.97 απόφαση του Περιφερεια¬ 
κού ΣΧΟ Π. 

10. Το γεγονός ότι από τις διατάξεις του διατάγματος 
αυτού δεν προκαλείται δαπάνη εις βάρος του δημοσίου ή 
του οικείου ΟΤ.Α., αποφασίζουμε: 

Άρθρο 1 

Εγκρίνεται η Πολεοδομική Μελέτη Επέκτασης του Σχε¬ 
δίου πόλεως του Δήμου Ρόδου στην περιοχή Ροδοπούλα 
(Ν. Δωδεκανήσου) με τον καθορισμό οικοδομήσιμων χώ¬ 
ρων, οδών, πεζοδρόμων, κοινοχρήστων χώρων, χώρων 
πρασίνου και αθλητισμού, χώρων σχολείου, νηπιαγωγεί¬ 
ου, βρεφονηπιακού σταθμού και εκκλησίας όπως φαίνε¬ 
ται στα (5) πρωτότυπα διαγράμματα σε κλίμακα 1:1000 
που θεωρήθηκαν από τον προϊστάμενο του Γραφείου 


ΠΕ.ΧΩ Ρόδου Ν. Φαρμακίδη και αντίτυπό τους δημοσιεύ¬ 
εται με την παρούσα απόφαση. 

Άρθρο 2 

Στο πρόσωπο των οικοπέδων που βρίσκονται στην πε¬ 
ριοχή Επέκτασης του σχεδίου πόλεως, επιβάλλεται προ¬ 
κήπιο, πλάτους από 3 έως και 8 μέτρων, όπως φαίνεται 
στα διαγράμματα του προηγουμένου άρθρου. 

Άρθρο 3 

Σε όλα τα οικοδομικά τετράγωνα της περιοχής μελέτης, 
επιτρέπονται χρήσεις γενικής κατοικίας, σύμφωνα με το 
άρθρο 3 του Π.Δ. της 6.3.87 (ΦΕΚ 166 Δ’). Ειδικά στους 
χώρους με χαρακτηριστικό στοιχείο (Κ) και πέραν των ε- 
πιτρεπομένων παραπάνω χρήσεων, επιβάλλεται στο ισό¬ 
γειο των κτισμάτων αμιγής χρήση καταστημάτων. 

Άρθρο 4 

Στα οικοδομικά τετράγωνα της περιοχής επέκτασης κα¬ 
θορίζονται: 

I. Ένας τομέας Σ.Δ. και τρεις τομείς λοιπών όρων δόμη¬ 
σης ως ακολούθως: 

α. Τομείς Σ.Δ. 

Τομέας ΙΣ.Δ. 0.6 

β. Τομείς λοιπών όρων δόμησης 

ΤομέαςΑ 

- Αρτιότητα 300 τ.μ. 

- Ελάχιστο Πρόσωπο 12 μ. 

- Μέγιστη Κάλυψη 40% 

- Μέγιστο Ύψος 10.50 μ. 

ΤομέαςΒ 

- Αρτιότητα 400 τ.μ. 

- Ελάχιστο Πρόσωπο 14 μ. 

- Μέγιστη Κάλυψη 40% 

- Μέγιστο Ύψος 10.50 μ. 

ΤομέαςΓ 

- Αρτιότητα 300τ.μ. 

- Ελάχιστο Πρόσωπο 12μ. 

- Μέγιστη Κάλυψη 50% 

- Μέγιστο Ύψος 10.50 μ. 

II. Επιπλέον των ανωτέρω καθορίζονται ειδικοί όροι και 
περιορισμοί δόμησης ως εξής: 

α. Στον Τομέα Α και για οικόπεδα μικρότερατω 400τ.μ., 
επιτρέπεται η επαφή του κτιρίου σε ένα από τα δύο πλά¬ 
για όρια του οικοπέδου και απαγορεύεται η επαφή στα πί¬ 
σω όρια. 

β. Στον Τομέα Β απαγορεύεται η επαφή σε όλα τα όρια 
του οικοπέδου. 

γ. Στον Τομέα Γ είναι υποχρεωτική η επαφή με τα πλά¬ 
για όρια του οικοπέδου, μόνο για το ισόγειο του κτιρίου, 
όπου είναι υποχρεωτική η δημιουργία καταστημάτων, ε¬ 
νώ για τους ορόφους ισχύει ότι και στον τομέα Α. 

Άρθρο 5 

Κατάτα λοιπά ισχύουν οι διατάξειςτου Ν. 1577/85 (ΦΕΚ 
210 Θ’). 

Άρθρο 6 

Στο Ο.Τ. 508 με ένδειξη «περιοχή συνεταιριστικής δό¬ 
μησης», ιδιοκτησίας οικοδομικού συνεταιρισμού Λινδίων 
«ο Κλεόβουλος», δεν ισχύουν οι όροι δόμησης του παρό¬ 
ντος σχεδίου και η έκταση αυτή θα πολεοδομηθεί σύμ¬ 
φωνα με τις διατάξεις του Π .Δ. 93/87. 


Άρθρο 7 

Όλη η περιοχή επέκτασης του σχεδίου πόλεως με την 
παρούσα μελέτη ορίζεται σαν Ζώνη Αγοράς Συντελεστή 
και επιτρέπεται εντός αυτής η μεταφορά Συντελεστή 
Δόμησης. 

Άρθρο 8 

Οικοδομικές άδειες που εκδόθηκαν και είναι σε ισχύ, ή 
έχει κατατεθεί πλήρης φάκελλος στην αρμόδια υπηρεσία, 
μέχρι την έναρξη ισχύος της παρούσας εκτελούνται ως έ¬ 
χουν εάν δεν δημιουργούν προβλήματα σε κοινόχρη¬ 
στους χώρους. 

Άρθρο 9 

Η ισχύς της παρούσας απόφασης αρχίζει από τη δημο¬ 
σίευση στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 27 Ιουνίου 1998 

Ο Γεν. Γραμ. Περιφέρειας 
ΙΩΑΝΝΗΣ ΠΩΤΑΚΗΣ 

